करण जौहर और काजोल की दोस्ती काफी पुरानी मानी जाती है. क्योंकि दोनों फिल्म ‘कुछ कुछ होता है’ के दौरान दोस्त बने और फिर ये दोस्ती काफी गहरा गई. दोनों ने कई मौकों पर ये कहा भी है कि हम दोनों एक-दूसरे के बेस्ट फ्रेंड हैं. लेकिन दोनों की दोस्ती में दरार आई साल 2016 में जब करण जौहर पर ये आरोप लगा कि उन्होंने अजय देवगन की फिल्म ‘शिवाय’ की बुराई के लिए 25 लाख रुपए दिए हैं. ऐसा इसलिए हुआ था क्योंकि अजय देवगन की फिल्म ‘शिवाय’ करण जौहर की फिल्म ‘ऐ दिल है मुश्किल’ से बॉक्स ऑफिस पर टकराने जा रही थी. इसी वाकिये के बाद दोनों के बीच काफी दूरियां आ गई थीं.